בס"ד

איך כותבים תשובה בבגרות בספרות

* **בחירה נכונה של השאלות.**
קראו את השאלות בעיון. הקדישו זמן בתחילת כל פרק לקריאת **כל** השאלות בפרק.
בחרו את השאלות שנראות לכם פשוטות.
בחרו את השאלות העוסקות ביצירה שאתם מכירים היטב. וודאו כי היצירה מופיעה בדף המצורף למחברת. הקפידו על בחירה נכונה.
כתבו במשפט את הטיעון המרכזי של השאלה.
* סמנו את חלקי השאלה, הדגישו את מילות השאלה. **תאר את... הסבר את....** שימו לב שעניתם לכל סעיפי השאלה!
* **איך כותבים תשובה?**
כתבו את מספר השאלה ואת שם היצירה. כל תשובה בדף נפרד.
כתבו במשפט אחד מה מטרת התשובה: **בתשובה** זו אוכיח את הקשר בין א' לב'. או **בתשובה** זו אראה את ההתפתחות של דמות... באמצעות... או **בתשובה** זו אעמוד על שלשה אמצעים ספרותיים המעצבים את...
* **הוכיחו** את טענתכם באמצעות משפטים ודוגמאות מתוך היצירה בה אתם דנים.
הסבירו את הדוגמאות בהם השתמשתם לעיל. אם היצירה לפניכם, רצוי לצטט ולהסביר את הציטוט.
היעזרו במונחים ובמושגים ספרותיים, **גם אם לא נדרשתם לכך בפירוש.**
* **סמנו קו מתחת לשם האמצעי האומנותי בו אתם משתמשים. הביאו אותו, הסבירו אותו וכתבו את הקשר בינו ובין היצירה.**סיום השאלה – משפט הקושר בין הדוגמאות וההוכחות לבין משפט הפתיחה.
* **אסתטיקה ועימוד**:
רווחו את כתיבתכם. התנאו בכתב ידכם. כתבו כותרת למבחן כולו ולכל חלק וחלק.
טיעון חדש בשורה חדשה. סעיף חדש – דלגו שורה. שאלה חדשה בעמוד חדש.

מחברת הבחינה שלכם תיבדק כמחברת סרוקה ,לפיכך אנו מצרפים הוראות והמלצות. שלושת הסעיפים הראשונים בגדר הוראות חובה, והיתר הינם המלצות לכתיבה נכונה:

א. **חובה** עליכם לכתוב בעט בצבע כהה (שחור או כחול) . צבע אחר לא נסרק כראוי. כמו כן, כתיבה חלשה ורפויה היא בלתי קריאה בסריקה.

ב. יש להשאיר שורה ריקה בין שורה לשורה ולא לכתוב בשוליים (השוליים נחתכים בסריקה).

ג. יש להימנע מכתב קטן ולהקפיד על כתב קריא.

ד. יש לסמן באופן נכון וברור כל שאלה וכל סעיף.

 ה. יש להתחיל כל תשובה בדף חדש.

ו. אם יש תוספת לתשובה בעמוד אחר –רצוי לציין זאת על יד התשובה.

ז. קטע מיותר יש לציין בx .

ח. נא לציין "סוף" או "סיום" בסיום הבחינה.

ט. נא לא לכתוב הערות אישיות ובקשות למעריכים בתוך מחברת הבחינה.

נא **לא** להשתמש בשירת ימי הביניים באקרוסטיכון ובחרוז מבריח כאמצעי בעל משמעות.

**בהצלחה רבה**!!!!